**Obavijest o radionici Danska**

U petak 11.05. 2012. od 12 do 14 sati održat će se u školskom hodniku u okviru Građanskog odgoja i obrazovanja radionica pod nazivom Danska kao realizacija projekta koji vode Iva Balatinec i Ankica Pezo. Radionica je timski i međupredmetni rad zainteresiranih učenika i profesora naše škole. U njoj će sudjelovati djelatnici Veleposlanstva Kraljevine Danske u Republici Hrvatskoj predvođeni Njegovom Ekscelencijom, gospodinom Bo Eric Weberom.

Voditeljice radionice su učiteljica Dubravka Rojc i učenice Ankica Pezo i Iva Balatinec.

Ostali sudionici su:

1. Geografija-Geografski elementi i faktori Danske: Josipa Milić, Magdalena Novosel, Kika Vidić, Marta Sobota i Karla Kruc, Dominik Brezović, Matea Čulina i Tamara Križetić
2. Povijest – Vikinzi: Dominik Vladić, Kristian Pries, Mislav Grubišić i Viktor Krklec
3. Hrvatski jezik-Predstava Carevo novo ruho – učenici 3.b razreda
4. Hrvatski jezik-Hans Christian Andersen: Karla Krajač
5. Fizika – Niels Bohr i tehnološki razvoj: Iva Slonjšak i Petar Mislović
6. Likovni – Danski dizajn: Valentina Mikuš i Ivana Eranović
7. Engleski jezik-Legići:Ema Firšt i Marija Sajko
8. GOO – Demokrit i lego kocke: Iva Balatinec i Ankica Pezo
9. Vjeronauk – Downov sindrom: Ivan Čulo
10. GOO-Indeks sreće: Tea Markovinović i Mara Nika Ladika
11. Hrvatski jezik - Teatar sjena – Hamlet: Luka Metić, Antun Palička, Aldo Slavić i Ivan Tkalčec
12. Ekologija – Danska svjesnost:Fran Ćurković i Kaja Barić

U pojektu su uz navedene učenike i učitelje predmetne i razredne nastave sudjelovali i :

Helena Grčić , naša knjižničarka koja je osmislila i izradila lego kostime za predstavu Carevo novo ruho, osmislila idejno rješenje za kazalište sjena, izradila lego podložak za kartu Danske i još mnoštvo drugih detalja koji su uvelike koristili u radu svima koji su sudjelovali u projektu . Njenih ruku djelo je instalacija na panou na školskom hodniku koja prikazuje značaj H.C. Andersena.

Ana Krivec, učiteljica hrvatskoga jezika koja je prilagodila Andersenovu i Shakespeareovu priču našim kratkim prikazima.

Dubravka Rojc, Marina Hadžiomerović i Rita Pećarić, učiteljice engleskoga jezika koje su sve potrebno prevodile, lektorirale i strpljivo uvježbavale s djecom.

Ivana Gašljević, vjeroučiteljica koja je, osim kreativnim savjetima, uvelike pomogla u izradi karte Danske i kartiranju uz učenice geografske grupe.

Borivoj Kolar, učitelj likovnog odgoja koji je, osim idejnih likovnih rješenja, napravio kocke slagalice s temama Andersenovih bajki, pratio akcije angažiranjem foto-grupe, te tehničkim savjetima pomagao ostvariti sve naše zamisli.

Darja Mrđen, učiteljica razredne nastave koja je sa svojim učenicima izradila slike na temu lego kocaka.

Jasna Udiljak, učiteljica razredne nastave koja je sa svojim učenicima uvježbavala igrokaz Carevo novo ruho i na hrvatskom i na engleskom jeziku.

Franjo Marić i Veljko Špac, domari naše škole koji su bojama neumorno kutije pretvarali u lego kocke, varili podeste, vješali platna za naše kazalište sjena…

Majka Dominika Brezovića koja je materijalnim rješenjima sudjelovala oko fotografija danskih krajobraza izabranih od geografske grupe i otac Ivana Čule koji je pomogao oko geografske karte kada smo bili u krizi.

Voditeljice projekta: Ankica Pezo i Iva Balatinec, učenice 8.b razreda

Koordinatorica projekta: Marija Samardžija, učiteljica geografije